NASA i NOAA potvrdile: 2021. šesta najtoplija godina u istoriji
Both agencies conclude the last eight years were the hottest on record 
VAŠINGTON — Dve agencije američke vlade - svemirska agencija NASA i Nacionalna uprava za okeane i atmosferu (NOAA) saopštile su da je 2021. bila šesta najtoplija godina ikad zabeležena. U odvojenim izveštajima, agencije su takođe navele da je poslednjih osam godina ujedno bilo osam najtoplijih otkad je počelo moderno praćenje podataka. Takođe su saopštile da su globalne temperature bile za 0,85 stepeni Celzijusa iznad prosečene temperature u 20. veku. NOAA je objavila da je prošla godina bila 45. zaredom - od 1977 - da su svetske temperature bile iznad proseka 20. veka. Podaci ove dve agencije pokazuju da su globalne temperature, kada se uzme prosek u desetogodišnjem periodu, kako bi se ublažile prirodne oscilacije, skoro 1,1 stepen Celzijusa toplije nego pre 140 godina. U razgovoru sa novinarima, šef analitike u NOAA  rekao je da je "sada toplije nego ikad u najmanje poslednjih 2.000 godina, a verovatno i mnogo više". On je predvideo da će 2022. takođe biti jedna od najtoplijih godina u istoriji. Obe agencije su vremenske anomalije iz prošle godine, poput otapanja ledenog pokrivača, šumskih požara i rekordnih poplava, pripisale toplijoj klimi. Klimatolog NASA-e  izjavio je za Asošijeted pres da je dugoročni trend “veoma, veoma jasan".